## L’aeroport de Castelló acorda licitar una campanya per a restablir les connexions amb Polònia i Budapest a partir de 2025

*** Les dos rutes regulars hauran d’operar un mínim de 30 setmanes cada any amb, almenys, dos freqüències setmanals
* La consellera de Medi Ambient, Aigua, Infraestructures i Territori destaca com un dels objectius del Consell “reforçar la connectivitat aèria de Castelló i impulsar l’activitat de l’aeroport”**

La societat pública Aeroport de Castelló (Aerocas) ha acordat licitar una campanya de consolidació en els mercats europeus encaminada a l’establiment de sengles connexions amb Budapest i Polònia a partir del pròxim any.

Així ho ha anunciat la consellera de Medi Ambient, Aigua, Infraestructures i Territori, Salomé Pradas, qui ha manifestat que esta nova licitació “respon als objectius del Govern de la Generalitat de reforçar la connectivitat aèria de Castelló i d’impulsar l’activitat comercial de l’aeroport”.

En este sentit, la campanya que eixirà a concurs, estructurada en dos lots, està focalitzada en el fiançament dels mercats de Budapest i Polònia. Es tracta de dos destinacions del centre d’Europa que han tingut en els últims anys connexió aèria amb Castelló, que es pretén recuperar en 2025.

Les dos rutes hauran d’operar un mínim de 30 setmanes a l’any amb, almenys, dos freqüències setmanals. En la línia d’anteriors campanyes, la companyia adjudicatària haurà de fer un pla de promoció en el qual posicione l’aeroport de Castelló i la seua àrea d’influència com a destinació. La campanya tindrà una duració de quatre anys i cada ruta té assignat un import anual màxim de 250.000 euros.

Les noves connexions reforçaran l’oferta de vols de l’aeroport de Castelló, que en este 2024 opera connexions regulars amb onze destinacions: Roma, Londres, Brussel·les, Milà, Berlín, Düsseldorf, Porto, Bucarest, Bilbao, Madrid i Astúries.

Fecha: 26/06/2024